‘নতুন করে আবেদন দাখিল করুন’ নির্যাতিতার মা-বাবাকে বলল সুপ্রিম কোর্ট

নয়াদিল্লি:’নতুন করে আবেদন করুন’, আরজি করের (RG Kar Case) নির্যাতিতার মা-বাবাকে বলল সুপ্রিম কোর্ট (Supreme Court)। বুধবার মামলার শুনানিতে প্রধান বিচারপতি সঞ্জীব খান্না জানালেন, নির্যাতিতার মা-বাবার আবেদনে যা যা বক্তব্য রয়েছে তা তা বিতর্কিত। তাই নতুন করে আবেদন দাখিল করতে হবে।

নির্যাতিতার পরিবারের আবেদনের বিরোধিতা সিবিআইয়ের। এই আবেদনে সুবিধা পাবে অভিযুক্তই। গুরুত্বপূরণ সওয়াল কেন্দ্রীয় তদন্তকারী সংস্থার। আরজি কর মামলায় আমৃত্যু কারাদণ্ডে দণ্ডিত সিভিক ভলান্টিয়ার সঞ্জয় রায়। শিয়াসদহ আদালতের রায়ে দ্বিভক্ত নাগরিক সমাজ। খোদ মুখ্যমন্ত্রী মমতা বন্দ্যোপাধ্যায় জুনিয়র ডাক্তার ও নির্যাতিতার পরিবারের দাবি করছেন একা সঞ্জয় দোষী নয়। এই ঘটনার সঙ্গে নাকি নেপথ্যে আরও কেউ? কবে প্রকাশ্যে আসবে বাকিরা? সঞ্জয়ের শাস্তি ঘোষণার আগে থেকেই এই প্রশ্নগুলো ঘোরাফেরা করছিল সব মহলে। এদিকে তদন্তকারীদের উপর একেবারেই ভরসা রাখতে পারছেন না নির্যাতিতার মা-বাবা। তাই মামলা করেছিলেন সুপ্রিম কোর্টে। একাধিকবার মামলা পিছিয়ে যাওয়ার পর অবশেষে বুধবার সেই মামলার শুনানি হল শীর্ষ আদালতে।

আরও পড়ুন: পণ চাওয়ায় তিন লক্ষ টাকা জরিমানা বরকে

নির্যাতিতার বাব-মা তদন্তে গতি চেয়েছিলেন। চেয়েছিলেন আসল অপরাধীদের সামনে আনতে। কিন্তু সেই মামলায় সুপ্রিম কোর্টে বড়সড় ধাক্কা খেলেন আরজি করের নির্যাতিতার মা-বাবা।এদিন শুনানিতে নির্যাতিতার মা-বাবার উদ্দেশে প্রধান বিচারপতি বলেন, “নতুন করে আবেদন জমা করুন। আপনাদের পক্ষে সেটা ভাল হবে। এটা প্রত্যাহার করে নতুন করে আবেদনপত্র জমা করুন। আবেদন ফাইল হওয়ার পর তারা আদালতের দৃষ্টি আকর্ষণ করলে শুনানির দিন ধার্য করা হবে।

দেখুন ভিডিও